A forma femenina «figa», que dimana directament d'a forma latina <FICA, una variant de <FICUS, s'emplega en a mayor parte d'as comarcas nort-orientals d'Aragón en l'actualidat: en o Semontano de Balbastro, Sobrarbe, Ribagorza y a Cinca Meya en o dominio lingüistico aragonés. S'ha documentau en a val de Chistau, en Tella, en a Espunya, en Nerín, en a Ribera de Graus, en Radiquero y Salas Altas, y dica en as poblacions d'a val d'o río Mezquín, en o Baixo Aragón, se conserva ista forma femenina como parola de substrato aragonés en o castellano actual.